b"\n_START_ARTICLE_\nKappa (mitologia)\n_START_PARAGRAPH_\nEl Kappa (\xe6\xb2\xb3\xe7\xab\xa5), es pot dir tamb\xc3\xa9 Gataro (\xe5\xb7\x9d\xe5\xa4\xaa\xe9\x83\x8e) o Kawako (\xe5\xb7\x9d\xe5\xad\x90), \xc3\xa9s una criatura de la mitologia japonesa. Hom diu que viuen en llacs, tot i que formen part de la criptozoologia, a causa de les suposades ocasions en qu\xc3\xa8 es diu que han sigut vistos. La pel\xc2\xb7l\xc3\xadcula Kappa no ku to natsu yasumi (L'estiu de Coo, segons la traducci\xc3\xb3 al castell\xc3\xa0), de Keichi Hara (2007), incorpora un d'aquests \xc3\xa9ssers com a protagonista.\n_START_SECTION_\nAparen\xc3\xa7a\n_START_PARAGRAPH_\nEls kappa solen representar-se com petits humanoides amb forma de granota de la mida d'un nen. La cara t\xc3\xa9 aspecte de tortuga i en moltes ocasions se'l dibuixa amb una closca a l'esquena. L'h\xc3\xa0bitat natural dels kappas s\xc3\xb3n els rius i els llacs japonesos. Utilitzen les seves extremitats en forma d'aleta per despla\xc3\xa7ar-se i nedar a gran velocitat._NEWLINE_Per\xc3\xb2 el m\xc3\xa9s interessant dels kappas \xc3\xa9s que tenen una mena de clava sobre el seu cap que est\xc3\xa0 ple d'aigua. Segons la llegenda, els kappas s\xc3\xb3n molt poderosos, i tota la seva energia es troba a l'aigua que tenen al cap. Si surten a la superf\xc3\xadcie i per algun motiu o altre l'aigua que tenen al cap se'ls cau o s'evapora perden la for\xc3\xa7a i poden arribar a morir."